Versenytematika és menetrend
A verseny várható feladattípusai:

Szó- és szövegalkotás (pl. versírás, rímkeresés), régi magyar szavak, szólások és közmondások tájszavak, sportnyelvi kifejezőeszközök és idegen eredetű szavak jelentésének ismerete, szó- és képrejtvények, szinonimák, homonimák, anagrammák, palindromok, eszperente, híres emberek jelzői, valamint illemtani szabályok ismerete. Kommunikációs játékok (verbális, nonverbális eszközök), helyzetgyakorlatok, activity, rögtönzött mesemondás, villámkérdések, nyelvtörők. Régi magyar mesterségek ismerete.
Menetrend:

A jelentkezési határidő 2026. november 5. (csütörtök). 
Az írásbeli feladatokat valamennyi jelentkező csapat e-mailben kapja meg 2026. november 10-én. A válaszok leadási határideje: 2026. november 17. 24.00 óra.
Az eredményekről mindenkit tájékoztatunk.
Középdöntők: 
Az írásbeli fordulót követően - a jelentkezés függvényében - a felsorolt területekről nevezett legjobban teljesítő csapatok kerülnek a középdöntőbe. A kárpátaljai iskolák esetében akkor lesz középdöntő, ha az Ungvári Nemzeti Egyetem illetékes tanszéke vállalja a jelenléti középdöntő lebonyolítását. Amennyiben nem lesz erre lehetőség, akkor az írásbeli forduló győztesei kerülnek a döntőbe. A Győr-Moson-Sopron megyei csapatok a jelentkezések számának függvényében a nyugat-felvidéki csapatokkal, a kelet-felvidéki csapatok pedig külön szerepelnek. Amennyiben 4-nél több csapat jelentkezik Győr-Moson-Sopron megyéből, akkor a felvidéki csapatok külön helyszínen versenyeznek a középdöntőben, de a két földrajzi terület összesített győztese jut a döntőbe. 
A középdöntőkre a tervek szerint: 2027. január –március között kerül sor, de a szervezők fenntartják az időpont-változtatás jogát.

Holtverseny esetén a legmagasabb pontszámot érő kreatív írásos feladat dönt, azaz az ott jobban teljesítő csapat jut tovább. 
A döntőben kategóriánként 1 Borsod-Abaúj-Zemplén megyei, 1 Győr-Moson-Sopron megyei, 1 Heves megyei, 1 felvidéki, 1 kárpátaljai és 1 muravidéki csapat versenyez. A finálé tervezett időpontja 2027. március-április 
